elých 5 rokov sa podarilo vybudovať náhradné kvalitné ihrisko, zrekonštruovať hlavné, mierne vynoviť šatne, novú svetelnú tabuľu, ozvučenie, zakúpiť pohyblivé polievače trávy a nový autobus. Kolektív v lete prešiel značnými zmenami a hlavne, zostavil sa z mladých ctižiadostivých, ambicióznych chlapcov, ktorí chcú na sebe pracovať a chcú hrať vyššiu súťaž. Všetkých zozadu príkladne diriguje skúsený Flašík, ktorý už niečo vo futbale preskákal. Vytvorili sme si dobrú východiskovú pozíciu, aby sme mohli úspešnú jeseň pretaviť v úspech a to je postup do III. ligy. Za celú jeseň sme neprehrali, máme plusových 15 bodov v tabuľke pravdy a všade vonku sme zanechali dobrý dojem, našim behavým útočným futbalom. Kolektív sa opiera o Gašpíra, Sekeréša, Sepešiho, Urgelovcov, Mikušku, ktorí podávali najstabilnejšie výkony. Stále hľadáme druhý útočný hrot k Mikuškovi, ktorý zahodil nespočetné množstvo šancí... Väčšina z 20 - členného kádra si z chuti zastrieľala v susednej Dolnej Trnávke a máme záujem, aby naše béčko postúpilo do vyššej súťaže. Máme aj plány do budúcnosti. Chceme vytvoriť ochranný val od Hrona s lavičkami, vybudovať parkovisko a pristaviť ďalšiu časť šatní, spolu s tribúnou a celý areál uzavrieť. Pred nami je tvrdá zimná príprava, kde tréner Ivan Dolinský bude mať za úlohu pripraviť mužstvo tak, aby v jarných odvetách prišlo ešte viac divákov, aj keď ich doteraz máme najviac v IV. lige. Vyše 400 na zápas.